Výfuková brzda

Výfuková brzda je typ odľahčovacej brzdy (retardéru), ktorá sa používa v nákladných automobiloch a autobusoch. Výfuková brzda spomaľuje prúdenie výfukových plynov z naftového motora, čím sa plyny hromadia vo výfukovom potrubí a vo valcoch čím dochádza aj k ich recirkulácii.

Výfuková brzda je zariadenie, ktoré v podstate obmedzuje prietok výfukových plynov vo výfukovom potrubí a vytvára tak spätný tlak výfukových plynov, ktorý znižuje otáčky motora a je zároveň aj prídavnou brzdou.

Vo väčšine prípadov je výfuková brzda tak efektívna, že dokáže spomaliť naložené vozidlo bez toho, aby boli použité prevádzkové brzdy.

Zdroj

Kategória:Brzdy
Kategória:Príslušenstvo piestových spaľovacích motorov